paragraph_text: Forty Licks je dvostruki kompilacijski album grupe The Rolling Stones izdan 2002. godine. Obuhvaća 40 godina karijere jedne od najdugovječnijih rock grupa svih vremena. Album je bio izuzetno dobro prihvaćen te je diljem svijeta prodan u blizu 8 milijuna primjeraka. Na kompilaciji su zastupljene pjesme s gotovo svih studijskih albuma Stonesa, osim pjesama s The Rolling Stones No. 2, The Rolling Stones, Now! i Dirty Work. Kompilacija je obogaćena s četiri nove pjesme; Don't Stop, koja je izabrana kao singl, Keys to Your Love, Stealing My Heart i Losing My Touch.